# Устав

# на Народно читалище ”Развитие – 1908”, с. Каран Върбовка,

# общ. Две могили, обл. Русе

## ГЛАВА ПЪРВА ОБЩИ ПОЛОЖЕНИЯ

**Чл.1** Народно читалище “Развитие – 1908” е традиционно самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

**Чл.2** В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

**Чл.3** Народно читалище “Развитие – 1908” е юридическо лице с нестопанска цел, със седалище: село Каран Върбовка, общ. Две могили, област Русе и адрес на управление: ул. Трети март №2. Читалището е вписано в регистъра на Окръжния съд под №366/1998, фирм. Дело №565/1998 г. и в регистъра на Министерството на културата под №3248/1998 г.

**Чл.4** Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

**Чл.5**  Читалището може да се сдружава и с други читалища и сродни организации за постигане на своите цели, за провеждане на съвместни дейности и инициативи при условията посочени в ЗНЧ.

**Чл.6** Читалището работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

## ГЛАВА ВТОРА ЦЕЛИ, ДЕЙНОСТИ И ЗАДАЧИ

**Чл.7** Целта на читалището е да задоволява потребностите на гражданите, свързани с:

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на творческите заложби на подрастващото поколение и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.
5. Осигуряване на достъп до информация.

**Чл.8**  За постигането на своята цел читалището извършва следните дейности:

1. Поддържа библиотека, читални, фото-, фоно-, филмо и видеотеки, както и създава и поддържа електронни информационни мрежи.
2. Организира школи, кръжоци, курсове, клубове, кино- и видеопоказ, празненства, концерти, чествания и младежки дейности.
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.
6. Предоставя компютърни и интернет услуги.

**Чл.9** Читалище „Развитие – 1908” може да развива допълнителна стопанска дейност свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

## ГЛАВА ТРЕТА УЧРЕДЯВАНЕ, ПРЕКРАТЯВАНЕ, ЧЛЕНСТВО

**Чл.10**

1. Читалище „Развитие – 1908” е основано през 1908 година.
2. То се регистрира в окръжния съд в съответствие с §2 от предходните и заключителни разпоредби и в МК в съответствие с чл.10 от Закона за народните читалища
3. Всяка промяна на вписаните в съдебния регистър обстоятелства се заявява в съда в съответствие с чл.9, ал. 4 от ЗНЧ.

**Чл.11**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на окръжния съд.
2. Читалището може да бъде прекратено и по решение на окръжния съд, съгласно чл.27 от ЗНЧ.

**Чл.12** Членовете на читалище „Развитие – 1908” могат да бъдат индивидуални, колективни, почетни, дарители.

**Чл.13**

1. Индивидуалните членове са български граждани. Те са действителни и спомагателни.
2. Действителни членове са дееспособни лица, които плащат редовно членския си внос, трябва да са навършили 18 г. и да участват в дейността на Читалището. Те имат право да избират и да бъдат избирани. Право на глас имат тези, които са плащали членския си внос за текущата година. Размерът на членския внос е 2 (два) лева.

3. Спомагателни членове са лица до 18 години, които нямат право да избират и да бъдат избирани и имат съвещателен глас. Членството се учредява или продължава с акта на плащането на членския внос. Води се регистър на читалищните членове.

4. Членството се прекратява:

* + с писмено заявление на читалищния член;
  + когато не участва в дейността на читалището;
  + когато не е платен членският внос в рамките на календарната година;
  + когато не участва в три последователни заседания на Общото събрание;
  + когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

5. Нови членове се приемат от Общото събрание.

**Чл.14**

1. ЧЛЕНОВЕТЕ на читалище „Развитие – 1908” имат право:
   1. Да избират ръководни органи и да бъдат избирани в тях, ако най-малко 2 години непосредствено преди избора са били членове на читалището.
   2. Да получават информация за дейността на читалището.
   3. Да участват в обсъждане на дейността на читалището.
   4. Да ползват с предимство неговата база и услугите му.
2. ЧЛЕНОВЕТЕ на читалище „Развитие – 1908” са длъжни:
   1. Да плащат редовно членския си внос – размер на 2 лв.
   2. Да спазват Устава на читалището.
   3. Да участват според възможностите си в дейността на читалището.
   4. Да опазват недвижимото имущество и предприемат стъпки за обогатяването му.
   5. Да не уронват доброто име и престижа на читалище „Развитие – 1908”.

**Чл.15**

1. Колективни членове на читалище„Развитие – 1908” могат да бъдат:
   1. Професионални и стопански организации.
   2. Търговски дружества, регистрирани по установения ред, кооперации и сдружения с нестопанска цел.
   3. Културно-просветни и любителски клубове, творчески колективи, учебни заведения.
2. Колективните членове съдействат:
   1. За осъществяване на целите на читалище „Развитие – 1908” .
   2. Подпомагат финансово дейностите по поддържането и обогатяването на материалната база.
   3. Имат право на един глас.
3. Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Развитие – 1908”.
4. Колективното членство се прекратява:
   1. По писмено искане на колективен член.
   2. При фактическо прекъсване на взаимоотношенията между колективен член и читалище „Развитие – 1908” в продължение на една календарна година.

**Чл.16** Почетни членове на читалище „Развитие – 1908” могат да бъдат български и чужди граждани, както и дарители с изключителни заслуги към него.

## ГЛАВА ЧЕТВЪРТА УПРАВЛЕНИЕ

**Чл.17**  Органите за управление на читалище „Развитие – 1908” са:

1. Общото събрание.
2. Читалищното настоятелство.
3. Проверителната комисия.

**Чл.18** Върховен орган на читалището е Общото събрание. То се състои от всички членове на читалището, имащи право на глас.

**Чл.19** Общото събрание:

1. Изменя и допълва Устава.
2. Избира и освобождава членове на Настоятелството, Проверителната комисия и Председателя.
3. Изключва членове на читалището.
4. Определя основните насоки за дейността на читалището.
5. Взема решения за членуване или прекратяване на членството в Читалищно сдружение.
6. Приема бюджета на читалището.
7. Приема годишния отчет до края на януари на следващата година.
8. Обявява почетни членове, в т.ч. дарителите.
9. Отменя решения на органите на читалище „Развитие – 1908”.
10. Взема решения за отнасяне до съда за незаконосъобразни действия на ръководството или на отделни членове.
11. Взема решение за прекратяване на читалището. Решенията на Общото събрание са задължителни за другите органи на читалището.
12. Определя размера на членския внос.
13. Взема решения за откриване на клонове на читалището, след съгласуване с общината.

**Чл.20 Събрания:**

1. Редовно общо събрание на Народно читалище „Развитие – 1908” се свиква от Настоятелството веднъж годишно.
2. Извънредно общо събрание на Народно читалище „Развитие – 1908” може да бъде свикано и по искане на Настоятелството, и по искане на Проверителната комисия, и по решение на 1/3 от членовете, имащи право на глас. При отказ на настоятелството да свика извънредно общо събрание до 15 дни от постъпването на искането, Проверителната комисия или една трета от членовете на читалището с право на глас могат да свикат извънредно общо събрание от свое име.
3. Поканата за събранието съдържа дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най-малко половината от имащите право на глас членове на Народно читалище „Развитие – 1908”. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство на повече от половината от присъстващите членове с право на глас, освен решенията по чл.14, ал.1, т.1, 4, 10, 11, 12 от Закона за народните читалища, които се вземат с мнозинство най-малко 2/3 от всички членове на читалището.
6. Две трети от членовете на Общото събрание на Народно читалище „Развитие – 1908” могат да предявят иск пред окръжния съд по седалището на читалището за отмяна на решение на общото събрание, ако то противоречи на Закона или Устава.
7. Искът се предявява в едномесечен срок от узнаването на решението, но не по-късно от една година от датата на вземане на решението.
8. Прокурорът може да иска от Окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21 Читалищното настоятелство:**

1. Изпълнителен орган на Народно читалище „Развитие – 1908” е Читалищното настоятелство. То се състои от не повече 3 члена, избрани за 3 /три/ години. Те не могат да имат роднински връзки по права и съребрена линия до четвърта степен.
2. Настоятелството :
   1. Свиква общото събрание и изпълнява взетите от него решения.
   2. Подготвя и внася в Общото събрание проект за бюджет на читалището, следи за изпълнението му и утвърждава щата му.
   3. Подготвя и внася в Общото събрание отчет по бюджета и дейността на читалището.
   4. Назначава Секретаря на читалището и утвърждава длъжностната му характеристика.
   5. Взема решения относно изпълняването на програмата и приетия годишен бюджет.
   6. Взема решения за назначаване на щатния и хонорования персонал и за определяне на хонорарите им и трудовите възнаграждения.
   7. Приема годишни планове за работата на читалището и програмите на отделните колективи.
   8. Взема решения за сдружаване на читалището, с изключение на решения, свързани с чл.14, ал.1, т.6 от ЗНЧ.
   9. Решава въпросите за създаване и закриване на колективи за художествено творчество, школи, курсове и други.
   10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или под аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнение на дарения.
   11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището.
   12. Взема решения за морално и материално стимулиране и поощряване на читалищни членове и дейци, работещи в читалището.
3. Настоятелството се свиква на заседание най-малко веднъж на тримесечие. При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

**Чл.22 Председателят:**

1. Председателят на читалището се избира пряко от Общото събрание за три години въз основа на чл.17 от ЗНЧ.
2. Председателят представлява читалището.
3. Свиква и ръководи заседанията на Настоятелството и председателства Общото събрание.
4. Сключва и прекратява трудовите договори със служителите, съобразно бюджета на читалището и въз основа на решение на Настоятелството. Сключва и прекратява трудовия договор със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.
5. Отчита дейността си пред Читалищното настоятелство.

**Чл.23 Секретарят:**

* 1. Секретарят на читалището:

-организира изпълнението на решенията на Настоятелството, включително решенията за изпълнението на бюджета;

- организира текущата основна и допълнителна дейност;

- отговаря за работата на щатния и хонорувания персонал;

- представлява читалището заедно и поотделно с Председателя.

2. Секретарят не може да е в роднински връзки с членовете на Настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл.24 Проверителната омисия:**

1. Проверителната комисия се състои от 3 членове, избрани за три години. Не могат да бъдат членове лица, които са в трудово-правни отношения с читалището или са роднини на членове на Настоятелството, на председателя и секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на Настоятелството, председателя и секретаря на читалището по спазване на Закона, Устава и решенията на общото събрание.
3. При констатиране на нарушения, Проверителната комисия уведомява Общото събрание на читалището, а при данни за извършено престъпление - органите на прокуратурата.
4. Комисията взема решения с мнозинство повече от половината.

**Чл.25** Когато поради смърт, трайна физическа невъзможност или подаване на оставка, Председателят на читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21, ал.1, чл.22 и чл.24, в срок от два месеца, Общото събрание избира нов Председател или попълва състава на съответния орган.

**Чл.26** Не могат да бъдат избирани за членове на Настоятелството и Проверителната комисия и лица, които са осъждани на лишаване от свобода за умишлени престъпления от общ характер.

Чл 27 Членовете на Настоятелството, включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

## ГЛАВА ПЕТА ИМУЩЕСТВО И ФИНАНСИ

**Чл.28** Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване недвижими имоти.

**Чл.29** Народното читалище полага еднакви грижи на добър стопанин за опазване и обогатяване както на собственото, така и на ползваното имущество.

**Чл.30** Читалището набира средства от следните източници:

1. Членски внос.
2. Културно-просветна и информационна дейност, включително школи и курсове.
3. Субсидия от държавния и от общинския бюджет.
4. Наеми от движимо и недвижимо имущество.
5. Дарения и завещания.
6. Други приходи, включително от стопанска дейност.

**Чл.31** Единният читалищен бюджет се формира от всички приходоизточници - собствени и от субсидии.

**Чл.32** Читалищното настоятелство изготвя годишния отчет за приходите и разходите,

който се приема от Общото събрание.

**Чл.33** Отчетът за изразходваните от бюджета средства се представя в общината, на чиято територия се намира читалището, в срок до 31 март на следващата година.

**Чл.34** Председателят на читалището, ежегодно в срок до 10 ноември, представя на Кмета на общината, предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалището въз основа на финансово обезпечени договори, сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средства през предходната година.
4. Докладите по ал. 3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалищ-вносители на докладите.
5. Счетоводната отчетност се води в съответствие със Закона за счетоводството и подзаконовите документи.

## ГЛАВА ШЕСТА ПРЕКРАТЯВАНЕ

**Чл.35** Читалището може да бъде прекратено по решение на Общото събрание или на Окръжния съд.

**Чл.36** Окръжният съд постановява решение за прекратяване на читалището, ако:

1. Дейността му противоречи на Закона за народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период две години; в тези случаи Министърът на културата изпраща сигнал до прокурора за констатирана липса на дейност на читалище.
4. Не е учредено по законния ред.
5. Е обявено в несъстоятелност.
6. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от Министъра на културата.
7. Прекратяването на читалището по искане на прокурора се вписва служебно.
8. За неуредени в ЗНЧ случаи се прилага Законът за юридическите лица с нестопанска цел.

## ГЛАВА СЕДМА

## ЗАКЛЮЧИТЕЛНИ РАЗПОРЕДБИ

1. Читалището има име „Развитие – 1908”.
2. Читалището има кръгъл печат, надпис Народно читалище „Развитие – 1908” с. Каран Върбовка, а в средата разтворена книга със слънце.
3. Празник на Читалището е 24 май .

Този Устав е приет на общо отчетно-изборно събрание на читалището, проведено на 29 април 2010 година, съобразно чл.34 от ПЗР на ЗИД на Закона за народните читалища, обн. ДВ бр .42 от 2009.

СПИСЪК

НАСТОЯТЕЛСТВО:

* 1. Тодорка Ненова Йорданова – председател
  2. Марийка Димитрова Райкова – зам. Председател
  3. Ина Славова Енева – член

ПРОВЕРИТЕЛНА КОМИСИЯ:

* + 1. Петранка Иванова Димитрова
    2. Маринка Маринова Манева
    3. Адиле Ахмедова Алиева

**О Т Ч Е Т**

**НА НЧ «РАЗВИТИЕ - 1908 » ЗА 2019 г.**

|  |
| --- |
| **ОБЩА ИНФОРМАЦИЯ** |
| **I. Актуално състояние на читалището като център с възможности за предоставяне на услуги:** |
| **1.** Наименование на читалището: **Народно читалище„РАЗВИТИЕ - 1908”** |
| **2.** Населено място:  **с. Каран Върбовка** |
| **3.** Брой регистрирани читалищни членове:  **\_\_\_51 действителни ;**  **\_\_\_\_0\_\_ спомагателни –**  **\_\_\_\_51\_\_ общо.....** |
| **4.** Брой посетители на предоставяни от читалището услуги:  **257 броя** |
| **5.** Извършена пререгистрация на читалището в определения от ЗНЧ срок: :  /**пише се** **датата на последната/. 21.06.2017** |
| **6**. Проведени събрания – общи и на настоятелството**:**  **\_\_\_1\_\_\_ общо и**  **\_\_\_2\_\_\_ на настоятелството** |
| **II. Административен капацитет** |
| **1.** Субсидирана численост на персонала през 2019. г.  брой субсидирана численост - 1  брой трудови договори - 1  брой граждански договори –  1. ..................................................................... – секретар; образование ..............................................  2. Инна Славова Енева – библиотекар; образование средно  3. .................................................... - ...............................– образование ...............................................  4. ...................................................... - .............................; образование .................................................  5. ..................................................... - ..............................; образование ................................................. |
| **2.** Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.  І. Библиотекари:  1. Участие в обучение по проекти, свързани със селския туризъм.  2. ...............................................................................................................................................................  3. ...............................................................................................................................................................  ІІ**.** Председател, секретар, счетоводител:  1. Участие в обучение по проекти, свързани с еврофондовете.  2. ..............................................................................................................................................................  3............................................................................................................................................................... |
| **3.** Наложени санкции на читалището по чл. 31, 32 и 33 от Закона за народните читалища    не |
| **III. Материална база нуждае се от ремонт** |
| **1. Сграден фонд**  На читалището е предоставена за безвъзмездно ползване: сграда .............................  .............................................................................................................. с обща площ 65 м 2 , ул. ................................................... с Решение № ........, прието с протокол №........ от..................г. на Общински съвет – Две могили.  Помещения: Концертна зала и библиотека  ..................................................................................................................................................................  Сградата се отоплява с дърва. |
| **2. Наличие на сграден фонд и/или помещения за читалищна дейност с осигурен достъп за хора с увреждания**  ................................................................................................................................................................  ................................................................................................................................................................ |
| **РЕАЛИЗИРАНИ ДЕЙНОСТИ ПО ПРОГРАМАТА ЗА 20...** |
| **1. Библиотечно и информационно обслужване** |
| - Брой на библиотечните единици в библиотечен фонд: **7210** |
| - Брой на новозакупените книги през 2019 г.:  **.......-..............** |
| - Брой дарени книги през 2019 г.:  **30** |
| - Брой на абонираните за 2020 г. периодични издания: **2** |
| - Брой творчески срещи в библиотеката през 2019 г.:  **. творчески срещи: През 2019г. е проведена среща с деца, които са били наградени в контурса за есета, посветени на ФФ „Жива вода”.**  **Тематични: Проведена е среща с хора от селото на тема „Опазване на околната среда”.**  **витрини в библиотеката по случай: Витрина, посветена на националния празник „Трети март”, на деня на славянската писменост и култура”, на съединението.** |
| - Брой читателски посещения през 2019 г. 980 |
| - Брой заета литература през 2019 г**.: 1230** |
| **2.** **Автоматизация на библиотечно-информационното обслужване** |
| *- Брой компютри и периферни устройства (принтер, скенер) и други съвременни информационни устройства*:  Има един компютър.  ........................................................................................................................................................  ......................................................................................................................................................... |
| - *Закупена нова техника през 2019.. г*.:  НЕ |
| - *Осигурен достъп до интернет*: ДА /начин на достъп/  НЕ |
| - *Наличие и употреба на специализиран софтуерен продукт за библиотечно обслужване*:  НЕ |
| *- Наличие на услуга за онлайн обслужване на потребители и брой обслужени потребители онлайн през 2019..* г.:  НЕ |
| - *Дигитализация на фондове - брой дигитализирани фондови единици през 2019г*.:  ДА ..................................... НЕ  НЕ |
| *- Използване на уебсайт, фейсбук или други електронни комуникационни канали за популяризиране на библиотечните услуги и обратна връзка с потребителя*:  НЕ .....................................................................................................................................  .................................................................................................................................................................. |
| **3. Художествени състави за любителско творчество, функционирали през 2019 г.**  група “ВЪРБИЦА” с ръководител ИННА СЛАВОВА - 9 участника  група “ВЪРБОВСКИ КАПЧИЦИ” с ръководител ИННА СЛАВОВА - 5 участника  група “........................” с ръководител .................................. - ..... участника  група „........................” с ръководител .................................. - ..... участника |
| **4. Колективни и индивидуални форми на обучение – клубове, школи, курсове, кръжоци, ателиета, студиа, курсове по изкуствата и други области на знанието, културата, науката и информационните технологии; издателска дейност и др.**  /*Моля, посочете* ***броя и опишете подробно и отчетливо всички образователни форми****, които читалището е реализирало за отчетния период. Опишете също и* ***броя на привлечените участници****/*  1 Клуб „Поезия” с р-л Тодорка Ненова  Конкурс за изучаване на български език от чужденци живеещи в Каран Върбовка – Тодорка Ненова |
| **5. Социална политика на читалището** :  Читалището работи с хора на пенсионна възраст и с хора от различни етнически групи. Читалището оказва помощ на хора в неравностойно положение. |
| **6. Музейна или eтнографска сбирка: обновяване на музейни или етнографски колекции, създаване на нови.**  По-случай Великден боядисване на яйца с деца.  Послучай седмицата на детската книга.  Среща-разговор с деца на тема „Споделям това което прочетох”. |
| **7. Брой публични прояви и събития, организирани от читалището в населеното място/район, които читалището обслужва.**  **1.Тържество по случай бабинден.**  **2.Участие в тържеството послучай зарезан .**  **3.Дамско парти послучай осми март.**  **4.Ден на самодееца.**  **Детско утро, посветено на Деня на славянската писменост и култура.**  **Тържество послучай деня на възрастните хора.**  **Коледно тържество.** |
| **8. Участия на ваши художествени състави в общински и регионални, национални и международни форуми, събори, конкурси.**  ***1. Регионални:***  -Участие в събора в Батишница «Под едно небе».  -Участие във ФФ «Жива вода».  -Участие в събора на хърцоите и във ФФ «Напеви край Янтра» с. Стърмен.  ***2. Национални:***  ***-ПГ към НЧ „Развитие – 1908” взе участие във фестивала „Мома беленчанка” в Бяла.***  ***-В надпяването на пенсионерски състави в Балчик и във фестивала „Ех, любов, любов” в Обзор.***  ***-***  ***3. Международни:***  -  --  - |
| **9.** **Получени отличия и награди от участия** :  *1. ПГ „Върбица” получи III награда на ФФ „Жива вода”*  2. ДПГ „Върбовски капчици получи III награда на ФФ „Жива вода”.  3. ПГ „Върбица” има III награда на фестивала в бяла и поощрителна награда в Стърмен.  5 |
| **130. Проекти, реализирани през 2019 г.**  **Като основен бенефициент:**  *НЕ* |
| **11. Проекти, чиято реализация продължава през 2020 г.**  **НЕ** |
| **12. Въведени нови художествени и/или образователни форми през 2019 г.** |
| **ФИНАНСОВ ОТЧЕТ ЗА 2019 ГОДИНА** |
| **ОБЩО ПРИХОДИ ЗА 2019 г., 12705 лв., в т.ч.:**  **1. Субсидии:**   |  |  |  | | --- | --- | --- | | 2.1. | Субсидия от държавния бюджет | **9895** | | 2.2. | Субсидия от местния бюджет (общинско дофинансиране) | **2760** | | 2.3. | Получени други бюджетни средства (от проекти и др.) |  |   **2. Други приходи**   |  |  |  | | --- | --- | --- | | 3.1. | Приходи от допълнителна стопанска дейност и/или наеми |  | | 3.2. | Приходи от парични дарения и/или спонсорство |  | | 3.3. | Приходи от членски внос | **50** |   **ОБЩО РАЗХОДИ за 2019 г., 12655 лв. в т.ч.:**   |  |  |  | | --- | --- | --- | | 1. | Разходи за заплати и осигуровки | **9403** | | 2. | Разходи за книги и абонамент | **28** | | 3. | Разходи за стопанска издръжка | **464** | | 4. | Разходи за материали и външни услуги | **2760** | | 5. | Разходи по проекти | **0** | |
| Дата: г. Председател на читалището:    /.................................. / |

**КУЛТУРЕН КАЛЕНДАР НА НЧ „РАЗВИТИЕ – 1908”**

**С. КАРАН ВЪРБОВКА**

**ЗА 2020Г.**

|  |  |  |  |  |  |
| --- | --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР/И** | | **ЗА КОНТАКТИ** |
| **ЯНУАРИ** |  |  |  |  | |
| 06.01.2020 | ЧИТАЛИЩЕ | **ВИТРИНА С**  **КНИГИ ОТ БОТЕВ** | НЧ, ПК „ВЪРБИЦА” | 0876735349 | |
| 17.01.2020 | ЧИТАЛИЩЕ | **КАК ДА СЕ ПРЕДПАЗИМ ОТ ПРОСТУДНИ ЗАБОЛЯВАНИЯ-ЗДРАВНА БЕСЕДА**  **ОТ**  **ФЕЛДШЕРКАТА** | НЧ, ПК „ВЪРБИЦА | 0876735349 | |
| 19.01.2020 | РЕСТОРАНТА | **ТЪРЖЕСТВО ПОСЛУЧАЙ**  **БАБИНДЕН** | ЧИТАЛИЩЕ КМЕТСТВО | 0876735349 | |
| **ФЕВРУАРИ** |  |  |  | 0876735349 | |
| 10.02.2020 | ЧИТАЛИЩЕ | **ДЕН**  **НА ПЧЕЛАРЯ** | ЧИТАЛИЩЕ | 0876735349 | |
| 14.02.2020 | РЕСТОРАНТА | **ТЪРЖЕСТВО ПО ПОВОД ДЕНЯ НА ЛОЗАРЯ** | ЧИТАЛИЩЕ ППК”ЗОРА” | 0876735349 | |
| 19.02.2020 | БИБЛИОТЕКА | **РЕЦИТАЛ**  **ПОСВЕТЕН НА ГОДИШНИНАТА ОТ ОБЕСВАНЕТО НА ВАСИЛ ЛЕВСКИ** | ЧИТАЛИЩЕ | 0876735349 | |
| **МАРТ** |  |  |  | 0876735349 | |
| 01.03.2020 | ЧИТАЛИЩЕ | **ТЪРЖЕСТВО ПО ПОВОД НА ДЕНЯ**  **НА САМОДЕЕЦА** | ЧИТАЛИЩЕ | 0876735349 | |
| 08.03.2020 | РЕСТОРАНТА | **ДАМСКО ПАРТИ**  **ПО СЛУЧАЙ МЕЖДУНАРОДНИЯ ДЕН НА ЖЕНАТА** | ЧИТАЛИЩЕ КМЕТСТВО | 0876735349 | |
| 22.03.2020 | МЕСТНОСТТА „АЯЗМОТО” | **ПОСРЕЩАНЕ НА ПРОЛЕТТА** | ЧИТАЛИЩА | 0876735349 | |
| **АПРИЛ** |  |  |  | 0876735349 | |
| 01.04.2020 | ЧИТАЛИЩЕ | **ДЕН НА ШЕГАТА** | ЧИТАЛИЩЕ | 0876735349 | |
| 17.04.2020 | БИБЛИОТЕКА | **ИЗЛОЖБА НА ВЕЛИКДЕНСКИ**  **ЯЙЦА** | ЧИТАЛИЩЕ ПК”ВЪРБИЦА” | 0876735349 | |
| 20-24.04.2020 | ЧИТАЛИЩЕ | **СЕДМИЦА НА КНИГАТА** | ЧИТАЛИЩЕ | 0876735349 | |
| **МАЙ** |  |  |  |  | |
| 06.05.2020 | ЧИТАЛИЩЕ | **СЕДЯНКА ПО**  **СЛУЧАЙ ГЕРГЬОВ**  **ДЕН** | ЧИТАЛИЩЕ | 0876735349 | |
| 24.05.2020 | ЧИТАЛИЩЕ | **СРЕЩА НА**  **ДЕЦАТА ОТ**  **СЕЛОТО С УЧИТЕЛКАТА ТОДОРКА МАРИНОВА** | ЧИТАЛИЩЕ | 0876735349 | |
| **ЮНИ** |  |  |  |  | |
| 01.06.2020 | ЦЕНТЪРА | **РИСУНКА НА**  **АСФАЛТ,**  **ПОСЛУЧАЙ ДЕНЯ НА ДЕТЕТО** | ЧИТАЛИЩЕ КМЕТСТВО | 0876735349 | |
| 21.06.2020 | МЕСТНОСТТА „АЯЗМОТО” | **ФОЛКЛОРЕН ФЕСТИВАЛ**  **„ЖИВА ВОДА”** | ОБЩИНА ДВЕ МОГИЛИ ЧИТАЛИЩЕ КМЕТСТВО | 0876735349 | |
| **ЮЛИ** |  |  |  |  | |
| 17.07.2020 | „АЯЗМОТО” | **УЧАСТИЕ В ХРАМОВИЯ**  **ПРАЗНИК НА МАНАСТИРА**  **„СВЕТА МАРИНА”**  **С. КАРАН ВЪРБОВКА** | ЧИТАЛИЩЕ | 0876735349 | |
| 24.07.2020 |  | **УЧАСТИЕ В НАДПЯВАНЕ**  **В ГР. АПРИЛЦИ** |  | 0876735349 | |
| **АВГУСТ** |  |  |  |  | |
| 06.08.2020 |  | **УЧАСТИЕ В НАДПЯВАНЕТО**  **В ГР.БАЛЧИК** | ЧИТАЛИЩЕ | 0876735349 | |
| 28.08.2020 |  | **УЧАСТИЕ ВЪВ ФЕСТИВАЛА**  **„ЕХ,**  **ЛЮБОВ, ЛЮБОВ”**  **ГР. ОБЗОР** | ЧИТАЛИЩЕ | 0876735349 | |
| **СЕПТЕМВРИ** |  |  |  |  | |
| 06.09.2020 | БИБЛИОТЕКА | **ВИТРИНА С**  **КНИГИ ПО ПОВОД СЪЕДИНЕНИЕТО** | ЧИТАЛИЩЕ | 0876735349 | |
| 22.09.2020 | ЧИТАЛИЩЕ | **УЧАСТИЕ В**  **СЪБОРА „ЦЕНОВО**  **ПЕЕ И ТАНЦУВА”** | ЧИТАЛИЩЕ | 0876735349 | |
| **ОКТОМВРИ** |  |  |  |  | |
| 01.10.2020 | БИБЛИОТЕКА | **ТЪРЖЕСТВО ПОСЛУЧАЙ ДЕНЯ НА ВЪЗРАСТНИТЕ ХОРА** | ЧИТАЛИЩЕ | 0876735349 | |
| 24.10.2020 | ЧИТАЛИЩЕ | **СРЕЩА С ПЕНСИОНЕРИТЕ**  **ОТ**  **ПЕНСИОНЕРСКИ**  **КЛУБ „ИВЕЛИНА”**  **С. ИВАНОВО** | ЧИТАЛИЩЕ ПК | 0876735349 | |
| **НОЕМВРИ** |  |  |  |  | |
| 01.11.2020 | ЧИТАЛИЩЕ | **ДЕН НА**  **БУДИТЕЛИТЕ** | ЧИТАЛИЩЕ ПК | 0876735349 | |
| 14.11.2020 | БИБЛИОТЕКА | **БЕСЕДА**  **ПОСЛУЧАЙ СВЕТОВНИЯ ДЕН**  **ЗА БОРБА**  **С ДИАБЕТА** | ЧИТАЛИЩЕ | 0876735349 | |
| **ДЕКЕМВРИ** |  |  |  |  | |
| 05.12.2020 |  | **ПРАЗНИК НА МЕСТНИЯ БИТ И КУЛТУРА** | ЧИТАЛИЩЕ КМЕТСТВО | 0876735349 | |
| 22.12.2020 |  | **КОЛЕДНО ТЪРЖЕСТВО** | ЧИТАЛИЩЕ КМЕТСТВО | 0876735349 | |

ИЗГОТВИЛ:…………………….

/ИННА ЕНЕВА/